b'\n_START_ARTICLE_\nAlbinas Bagdonas\n_START_SECTION_\nBiografija\n_START_PARAGRAPH_\n1960 baig\xc4\x97 \xc5\xa0ilal\xc4\x97s vidurin\xc4\x99 mokykl\xc4\x85, 1960\xe2\x80\x931963 m. studijavo Vilniaus universitete, 1963\xe2\x80\x931966 m. Maskvos M. Lomonosovo universitete, 1966\xe2\x80\x931969 m. Maskvos vystymosi biologijos instituto aspirant\xc5\xabroje. 1970 m. apgyn\xc4\x97 disertacij\xc4\x85 \xe2\x80\x9eSensorini\xc5\xb3 neuron\xc5\xb3 dinamin\xc4\x97s savyb\xc4\x97s\xe2\x80\x9c, biologijos moksl\xc5\xb3 kandidatas, biomedicinos daktaras. 2006 m. habilituotas socialini\xc5\xb3 moksl\xc5\xb3 daktaras._NEWLINE_Nuo 1969 m. Vilniaus universiteto vyr. d\xc4\x97stytojas, 1974 m. docentas, 1973 m. specialiosios psichologijos mokslinio tyrimo laboratorijos ved\xc4\x97jas, 1996 m. VU Socialinio darbo katedros ved\xc4\x97jas, habilituotas daktaras, 2002 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nSkirting\xc5\xb3 socialin\xc4\x97s rizikos grupi\xc5\xb3 ir socialini\xc5\xb3 paslaug\xc5\xb3 teik\xc4\x97j\xc5\xb3 tyrimai. Socialin\xc4\x97s politikos invalidumo srityje analiz\xc4\x97, negali\xc5\xb3 asmen\xc5\xb3 nuostat\xc5\xb3 tyrimas.\n_START_SECTION_\nVisuomenin\xc4\x97 veikla\n_START_PARAGRAPH_\n1974\xe2\x80\x931988 m. d\xc4\x97l politini\xc5\xb3 prie\xc5\xbeas\xc4\x8di\xc5\xb3 buvo pa\xc5\xa1alintas i\xc5\xa1 pareig\xc5\xb3. 1989 m. Lietuvos socialdemokrat\xc5\xb3 partijos atk\xc5\xabrimo iniciatyvin\xc4\x97s grup\xc4\x97s narys, 1989\xe2\x80\x931991 m. LSDP tarybos ir Prezidiumo narys. Jo si\xc5\xablymu socialdemokratai vienas kit\xc4\x85 prad\xc4\x97jo vadinti bi\xc4\x8diuliais._NEWLINE_1989\xe2\x80\x931992 m. Lietuvos psicholog\xc5\xb3 s\xc4\x85jungos prezidentas, 1991-2001 m. Tarybos narys. 1992\xe2\x80\x931998 m. Invalid\xc5\xb3 reikal\xc5\xb3 tarybos prie LR Vyriausyb\xc4\x97s narys. 1993\xe2\x80\x931995 m. Pedagog\xc5\xb3 atestavimo auk\xc5\xa1\xc4\x8diausiosios komisijos narys. Nuo 1996 m. \xc5\xa0vietimo ir mokslo ministerijos Bendrojo ugdymo tarybos narys. Nuo 2001 m. periodinio leidinio \xe2\x80\x9eSTEPP: Socialin\xc4\x97 teorija, empirija, politika ir praktika\xe2\x80\x9c vyr. redaktorius, nuo 2002 m. leidinio \xe2\x80\x9ePsichologija\xe2\x80\x9c redkolegijos narys. Nuo 2006 m. \xc5\xbeurnalo \xe2\x80\x9eSpecialusis ugdymas\xe2\x80\x9c redkolegijos narys_NEWLINE_1962 m. ir 1972 m. Lietuvos savigynos imtyni\xc5\xb3 \xc4\x8dempionat\xc5\xb3 bronzos medali\xc5\xb3 laim\xc4\x97tojas.'